
Z A P I S N I K
2. seje upravnega odbora Ribiške zveze Slovenije

Seja je potekala 23. junija 2022 ob 16:00 uri v sejni sobi Spintek (pri restavraciji NOE) Volčja Draga 43, 5293 Volčja Draga.

	Prisotni:
	

	- člani UO RZS:
	predsednik: dr. Miroslav ŽABERL; člani: Marijan GABER, Peter JANKOVIČ, Marko KRAJNC, Bojan LEVAI, Marko LIPOVŽ, Boštjan Peter ZAGOŽEN

	-  nadzorni odbor RZS:
	Martin MIKLAVEC

	-  strokovna služba RZS:
	mag. Igor MILIČIĆ	

	-  vabljeni: 
	/

	- predstavniki ZRD Primorske
	Egon DOLENC (ZRD Primorske), David MARC (RD Ajdovščina), Zvonimir BONČINA (RD Bistrica Ilirska), Zoran BABIČ (RD Idrija), Martin MIKLAVEC (RD Postojna), Marko LIPOVŽ (RD Renče), Mitja GREGORC (RD Soča), Milan BERLOT (RD Tolmin)

	Opravičili odsotnost:
	

	-  člani UO RZS:
	Igor KLOBOVES, Aleš HORVAT, Branko NOVAK,


Sejo je vodil predsednik RZS Miroslav Žaberl. Prisotnih je bilo sedem članov UO RZS od desetih. Seja je bila sklepčna. 

Predlagan je bil sledeči dnevni red:  
[bookmark: _Hlk107731981]1. Pregled zapisnika 1. redne seje UO RZS s poročili o realizaciji sklepov 
[bookmark: _Hlk107732010]2. Pregled zapisnikov delovnih teles med 1.  in 2. sejo UO RZS (mandat 2022 - 2027)
[bookmark: _Hlk107732108]2.1. zapisnik 1. in 2. (koresp.) seje KPR
2.2. zapisnik 1. seje KNE
2.3. zapisnik 1. seje KPA
[bookmark: _Hlk107732297]2.4. zapisnik 1. seje TK
[bookmark: _Hlk107732379]2.5. zapisnik 1. seje URS
[bookmark: _Hlk107732033]3. Imenovanje novih članov komisij DMR, KPA, URS in ČOK 
[bookmark: _Hlk107732411]4. Sprejem predloga strategije dela RZS v mandatu 2022 - 2027
[bookmark: _Hlk106372678]5. Sprejem Uredniške politike glasila Ribič
[bookmark: _Hlk106372702][bookmark: _Hlk103599455]6. Določitev obsega sredstev za plače delavcev RZS iz naslova delovne uspešnosti za l. 2022
7. Poročilo s kongresa CIPS in RAJP
[bookmark: _Hlk107732924]8. Seznanitev z realizacijo aktivnosti RZS:
· posvet RZS za vodstva RD: Posegi v vodotoke, 18.5.2022; Lukovica 
· svetovni dan rib selivk 21.5.2022
· muharski tabor 20.5. - 22.5.2022 
· predstavitev RZS mladim  - sodelovanje z Javnim skladom RS za kulturo, Arboretum Volčji potok 18.6.2022
· [bookmark: _Hlk106372815][bookmark: _Hlk106373214]Informacija o nameravanem podpisu sporazuma o sodelovanju med obmejnimi RD in ŠRD na reki Kolpi
[bookmark: _Hlk107733207]9. Sestanek s predsedniki ribiških družin o aktualnih problematikah ribiškega upravljanja na območju ZRD Primorske
10. Razno

Predsednik RZS Miroslav Žaberl  je iz obravnave predlagal umik 4. točke dnevnega reda. Dnevni red je bil s spremembo sprejet soglasno. Gradivo za sejo so prisotni prejeli v elektronski obliki.

AD 1

Pregled zapisnika 1. redne seje UO RZS s poročili o realizaciji sklepov 
  Sekretar RZS Igor Miličić je podal poročilo o realiziranih sklepih. Realiziranih je večina sklepov. V urejanju so ostali:
· sklep 2: strokovna služba RZS je RD obvestila o dodatnem terminu pomerjanja za ribiški kroj, ki bo potekalo 29.6.2022 v prostorih RZS
· sklep 17: osnutek strategije ostaja v urejanju glede na umik 4. točke dnevnega reda iz obravnave
· sklep 18: se realizira v tem trenutku

Pripomb prisotnih na obravnavan zapisnik ni bilo.

Sprejet je bil:	
Sklep 1:  Prisotni člani UO RZS na zapisnik 1. redne seje nimajo pripomb in jih potrjujejo soglasno. Potrjujejo tudi poročilo o realizaciji sklepov.

AD 2

Pregled zapisnikov delovnih teles med 1.  in 2. sejo UO RZS (mandat 2022 - 2027)
[bookmark: _Hlk103599110]2.1. zapisnik 1. in 2. (koresp.) seje KPR
Poročilo je predstavil predsednik KPR RZS Boštjan Peter Zagožen. Obravnavani so bili predlogi za priznanja RD Celje, Brestanica Krško in  Ljubno. Predlogi so bili sprejeti, nekateri z dopolnitvami.

2.2. zapisnik 1. seje KNE
Poročilo je predstavil predsednik KNE RZS Marijan Gaber. Izdelan je letni načrt in razdeljne naloge znotraj komisije, predvsem glede teritorialnega pokrivanja povodij v Sloveniji. Tekoče prioritetne naloge so:
· problematika prepovedi krmljenja rib: glede na to, da se predvideva sestanek z ministico MKGP, se po dogovoru s predsednikom RZS dopisa na ministrstvo zaenkrat še ne pošlje oz. se ga pošlje po opravljenem sestanku s tem, da se vanj vključi poročilo s sestanka z ministrom. V kolikor do sestanka v tem mesecu ne pride, se dopis vseeno pošlje. Osnutek odgovora je že pripravljen, vključi se še predloge RD Bled. RZS bo zastopala stališče nestrinjanja s predlogom MKGP glede prepovedi. KNE RZS bo pri RD, ki jih problematika neposredno zadeva, preverila režim krmljenja rib.
· plašenje in odvzem osebkov velikega kormorana: predsednik RZS predlaga, da se razgovor z ministrom MOP prestavi na jesen. Se pa že v tem obdobju ministra z dopisom seznani o problematiki.

[bookmark: _Hlk107732243]2.3. zapisnik 1. seje KPA
Poročilo je predstavil predsednik KPA RZS Marko Krajnc. Komisija je sprejela vizijo dela za obdobje 2022 – 2027. Tekoče aktvnosti so:
· celostna grafična podoba RZS: v urejanju je grafična podoba, logo in nova spletna stran RZS; z napredkom bodo člani UO RZS seznanjeni na naslednji seji.
· sejemske aktivnosti: prioriteta je sodelovnje na Pomurskem sejmu, kjer poteka Mednarodni sejem lovstva in ribištva vsaki dve leti; komisija se bo odločala o udeležbi na mednarodnih sejmih, za katere je mnenja, da udeležba pripomore k promociji ribištva v Sloveniji.
· ribiški koledar 2023: do konca avgusta poteka fotonatečaj za potrebe izdaje koledarja; k sodelovanju na natečaju se ponovno pozove z objavo v glasilu Ribič 6-7: oblikovanje koledarja bo celostno prevzela tiskarna Schwarzprint.
· promocijska darila: odločanje bo potekalo po izvedeni novi celostni podobi RZS
· promocija ribiškega turizma: komisija načrtuje organiziranje posveta s predstavniki RD na temo promocije ribiškega turizma. Brošura Ribolov krapovcev in plenilk v Sloveniji - del izvodov je rezerviran za sejemske dejavnosti; se pa pošlje dopis RD z izvodom brošure in povpraševanjem o potrebah le-te. Potrebno je povečati aktivnosti na področju sodelovanja s tujimi novinarji in ribiči, ki pišejo za tuje medije.
· Projekt Skupnosti Julijski Alp: aktivnosti se nadaljujejo
· sodelovanje komisije z DMR RZS: predsednik DMR RZS Aleš Horvat je predstavil koncept objavljanja dela z mladimi na družbenih omrežjih
· Sodelovanje RZS z Javnim skladom za kulturo – projekt Predstavitev ljubiteljskih dejavnosti: pri predstavitvi sta sodelovali komisiji KPA in DMR RZS; nastop na prireditvi je ocenjen kot zelo uspešen.
· delovni kroj za ribiške čuvaje: mnenja komisije so deljena, glede na odzivnost RD; projekt se bo nadaljeval, kot je zastavljen.
· organizacija kongresa CIPS 2025: RZS in Občina Bohinj bosta podpisali medsebojni sporazum o sodelovanju; vključi se tudi Turizem Bohinj; lokalna skupnost je pokazala velik interes, namestitve za goste so že določene.

[bookmark: _Hlk107751358]POVZETEK RAZPRAVE:
Delovni kroj za ribiške čuvaje: M. Žaberl je podal predlog, naj KPA RZS stopi v stik z RD Celje, ki že ima enotni kroj za ribiške čuvaje, ki bi bil primeren tako oblikovno kot cenovno. Kroj bo za Rd priporočljiv.
[bookmark: _Hlk107732348]Nova spletna stran RZS: B. P. Zagožen je navedel, da je spletna stran v izdelavi in naj bi bila pripravljena konec julija do te mere, da se prenese vsebina s trenutne na novo preglednejšo stran. Vsaka komisija RZS bo imela svoje področje, ki ga bo urejala, ob upoštevanju vnaprej dogovorjene celostne podobe. Naslednji korak je nadgraditev strani s povezavami na socialne medije. Določene objave bodo prevedene v tuje jezike (predvsem angleški jezik). Končna podoba bo rezultat možnosti in predlogov komisij RZS. Primerna bo tudi za ogled na mobilnih napravah. I. Miličič se je zavezal, da bo prevedel določene objave na trenutni spletni strani. M. Žaberl je opozoril na izdelavo podstrani za Muharsko vezalski natečaj, kjer bo predstavljena tudi zgodovina natečaja.
2.4. zapisnik 1. seje TK
Poročilo je predstavil član TK RZS Peter Jankovič. Navedel je, da je komisija obravnavala tekoče teme. Sprejet je bil dogovor, da se neporabljena sredstva reprezentanc RZS (neudeležba na mednarodnih tekmovanjih) porazdeli med druge reprezentance. Sredstva namenjena tekmovalni dejavnosti se v celoti porabijo. Sprejet je bil sklep, da se poenotijo pokali in medalje za zaključne prireditve za državna tekmovanja na ravni RZS. Naloga komisije je, da izoblikuje pravilnik za tekmovanja v disciplinni Lov rib s krmilnikom (LRK; »Feeder«), ki postaja vse bolj zanimiva disciplina. Ekipa RZS je na tekmovanju RAJP (Višegrad, Bosna in Hercegovina, 17.6. – 19.6.2022) osvojila 4. mesto. RZS je bila edina med sdelujočimi, ki še nima potrjenega pravilnika za LRK. Komisija predlaga uvedbo lige LRK na ravni RZS. Glede uradnih oblačil za reprezentante RZS, ki nastopajo v tujini je bil sprejet sklep, da morata biti na oblačilih razvidna znak RZS in zastava Republike Slovenije.

[bookmark: _Hlk108338759]POVZETEK RAZPRAVE:
Spremembe tekmovalnega koledarja: M. Žaberl je navedel, da je na naslednji seji TK RZS potrebno doreči pravilo, da morajo biti spremembe tekmovalnega koldarja uradno najavljene in potrjene  s strani UO RZS.
Usposabljanje Športni trener: M. Žaberl za naslednjo sejo TK RZS predlaga ureditev organizacije usposabljanja.
Tekmovalni pravilnik FIPSed: M. Žaberl je prenesel vprašanje Branka Zeliča (RD Radeče) glede pravila o dolžini rib. palice za kategorijo mladi, ki ni urejeno v tekmovalnem pravilniku RZS. TK RZS naj preveri, če je potrebna sprememba tekmovalnega pravilnika RZS. P. Jankovič je povedal, da so bile v tem letu na kongresu FIPSed sprejete določene spremembe in je potrebno uskladiti mednarodna pravila s pravilnikom RZS, kar bo urejeno do konca letošnjega leta.

2.5. zapisnik 1. seje URS
[bookmark: _Hlk107759315]Poročilo je predstavil predsednik RZS Miroslav Žaberl. Navedel je, da so bile sprejete smernice za delo URS RZS v tem mandatu. Skladno s Pravilnikom o izdajanju glasila RZS Ribič, je bil korespondenčno usklajen akt Uredniška politika glasila Ribič, ki se potrjuje na tej seji. 

Pripomb prisotnih na obravnavane zapisnike ni bilo.

[bookmark: _Hlk54361579]Sprejeta sta bila:	 
Sklep 2: UO RZS potrjuje zapisnike naslednjih delovnih teles: KPR z dat. 15. 4. in 10. 5., KNE z dat. 18. 5., KPA z dat 19.5. TK z dat 30. 5. in URS z dat. 8. 6.  s spremembami in dopolnitvami iz razprave.
Sklep 3: Sekretar RZS navedene zapisnike pošlje v objavo na spletno stran RZS .

AD 3

Imenovanje novih članov komisij DMR, KPA, URS in ČOK 

Za mandatno obdobje 2022 – 2027 so bili predlagani naslednji člani komisij in teles RZS:
· Komisija za delo z mladimi ribiči (DMR): Nuška Božičnik (strokovna služba RZS), članica; Tanja Drofelnik (RD Šempeter), članica; Robert Šoštar (RD Novo mesto), član
· Komisija za promotivne aktivnosti (KPA): Živan Jovanovič (RD Dolomiti), član
· Uredniški odbor glasila ribič in spletnih strani (URS): odbor je še v fazi izbora četrtega člana.
· Odbor etičnega kodeksa (ČOK): Samo Novak (RD Bled), predsednik; Janez Podkrižnik (RD Ljubno), član; Stanislav Bradeško (RD Novo mesto), član.

Sprejet je bil:
Sklep 4: UO RZS za mandatno obdobje 2022-2027 soglasno potrjuje predlagane nove člane komisij in teles RZS.

AD 4

Sprejem predloga strategije dela RZS v mandatu 2022 - 2027
Predsednik RZS Miroslav Žaberl je iz obravnave umaknil 4. točko dnevnega reda iz naslednjih razlogov:
· vse delovne skupine RZS se še niso sestale na prvi seji v tem mandatu
· na sejah UO RZS, na katere bodo vabljeni predstavniki RD po posameznih ZRD in bodo potekale do sklica skupščine RZS v letu 2023, bodo podani morebitni aktualni predlogi, ki se jih bo uvrstilo v predlog strategije dela RZS v mandatu 2022 – 2027. Strategijo, glede na statut RZS, potrjuje skupščina RZS. Na naslednji skupščini RZS je potrebno zagotoviti 2/3 prisotnost članic zaradi potrditve strategije in predvidene spremembe statuta RZS.
[bookmark: _Hlk107732597]
AD 5

Sprejem Uredniške politike glasila Ribič
Poročilo je v odsotnosti predsednika Uredniškega odbora I. Klobovsa predstavil predsednik RZS Miroslav Žaberl. Skladno s Pravilnikom o izdajanju glasila RZS Ribič, se ob menjavi UO RZS sprejema nova uredniška politika. Člani URS RZS so korespondenčno odločili, da spremembe niso potrebne in predlaga, da akt Uredniška politika glasila Ribič vsebinsko ostane enak kot v prejšnjem mandatnem obdobju. 
Pripomb na poročilo s strani članov UO RZS ni bilo.

Sprejet je bil: 
Sklep 5: UO RZS se je seznanil z Uredniško politiko glasila Ribič in jo potrjuje.

AD 6

Določitev obsega sredstev za plače delavcev RZS iz naslova delovne uspešnosti za l. 2022
Predlog je podal predsednik RZS Miroslav Žaberl. Pravilnik o organizaciji dela, delovnih razmerjih  in plačah delavcev strokovne službe določa, da UO RZS vsako leto po sprejemu finančnega načrta določi odstotek sredstev za plače delavcev RZS iz naslova delovne uspešnosti. Pravilnik tudi določa, da skupen obseg sredstev za plačilo delovne uspešnosti znaša največ do 5 % letnih sredstev za osnovne plače delavcev.

Pripomb na predlog s strani članov UO RZS ni bilo.

Sprejet je bil: 
Sklep 6: UO RZS se je seznanil s skupnim obsegom sredstev za plačilo delovne uspešnosti in ga za leto 2022 določa v višini 5 % letnih sredstev za osnovne plače delavcev strokovne službe RZS.

AD 7

Poročilo s kongresa CIPS in RAJP
· 43. kongres CIPS, 12.5. – 15.5.2022; Acapulco, Mehika
Poročilo je pripravil predsednik RZS Miroslav Žaberl. Zaradi objektivnih razlogov ni podan v pisni obliki v gradivu, pač pa ustno na seji. Sprememb pravilnikov na kongresu niso obravnavali. V disciplini LRP so bile izpostavljene težave z dopingom v obliki neprijavljenih nedovoljenih zdravil, ki jih nekateri tekmovalci uživajo. Na to problematiko je potrebno opozoriti tudi tekmovalce RZS, ki tekmujejo na mednarodnih tekmovanjih. Slovenija je ena redkih držav, ki pogojuje registracijo tekmovalcev s pridobitvijo certifikata ADEL (SLOADO). Predstavniki kongresa so izrazili željo, da bi športni ribolov postal olimpijski šport. Pri ribolovu kot lovu na živo žival, se to ne zdi verjetno, medtem ko ima kasting večje možnosti. RZS na kongresu ni vložila kadidature za dodatna tekmovanja v disciplini LRP. Na naslednjem kongresu so predvidene obravnave in spremembe nekaterih pravilnikov v obeh disciplinah. Pri disciplini LRM se predvidevajo spremembe pravil, ki zadevajo zaščito rib (prilagojeno merjenje, natančnejša pravila o prepovedi krmljenja). Udeleženci kongresa so prejeli koristno gradivo za delo z mladimi, ki bo predano DMR RZS. Sekretar RZS po potrebi zagotovi prevod v slovenski jezik. Drugih posebnosti ni bilo. Naslednji kongres naj bi potekal v Bolgariji. Za organizacijo kongresa leta 2025 bi naslednje leto, ob morebitnem strinjanju predstavnikov Bohinja, s predstavitvenim filmom lahko kandidirala tudi RZS, ob predpostavki vzdržnega finančnega načrta.

· 14. seja RAJP, 20.5. – 22.5.2022; Zagreb, Hrvaška
Poročilo je pripravil predsednik RZS Miroslav Žaberl. Obravnavana tematika je bazirala na tekmovalni dejavnosti. Kotizacija za tekmovanja se je povišala iz 250,00 EUR na 350,00 EUR na ekipo. RZS je dobavila nov pokal za LRM, ker je prehodni postal trajna last RD Bled ki ga je v lanskem letu osvojila tretjič. RZS ni vložila nobene nove kandidature za tekmovanja. V bodoče se predvideva kandidatura za tekmovanje v disciplini LKO, kasneje še za LRM.
Predsednik KPA RZS Marko Krajnc je navedel, da je udeležba na kongresih CIPS običajno okoli 200 oseb. Gradivo, s katero se bo RZS predstavila na kandidaturi bo v celoti prispeval Turizem Bohinj.
Član UO Bojan Levai je predlagal dodatno informiranje za tekmovalce, ki potrebujejo nasvet glede postopka prijave nedovoljenih substanc, ki jih uživajo na zdravniški podlagi.
Pripomb na poročili s strani članov UO RZS ni bilo.

Sprejet je bil: 
Sklep 7: UO RZS se je seznanil s poročiloma s 43. kongresa CIPS in 14. seje RAJP in ju potrjuje.

AD 8

Seznanitev z realizacijo aktivnosti RZS:
· posvet za vodstva RD Posegi v vodotoke, 18.5.2022; Lukovica
Poročilo je predstavil predsednik KNE RZS Marijan Gaber. Tematika je v zadnejm obdobju pereča in aktualna. Izvedba posveta je bila zastavljena nekoliko drugače kot občajno. Tudi v bodoče se bodo posveti izvajali na posodobljen način, in sicer bodo razdeljeni na tri dele:
a) teoretični del: izpostavitev problematike, predstavitev dobre prakse RD in drugih organizacij,
b) praktični del: kako reševati problematiko v praksi s praktičnim prikazom,
c) predlogi ukrepov udeležencev za izboljšanje stanja.
Kot sodelujoče predavatelje je potrebno povabiti več strokovnjakov (iz RD, ZZRS, predstavniki NVO…). Na tem posvetu so sodelovali predstavniki KNE RZS, DOPPS, ZZRS, RD Železniki, Civilna iniciativa za Pesnico. Poleg klasične predstavitve in primera dobre prakse, je potekal tudi praktični prikaz problematike na terenu. Po njegovi oceni je bil ta posvet glede organizacije uspešnejši kot nekateri drugi v preteklosti. Zagotoviti je potrebno večjo udeležbo predstavnikov RD na posvetih v bodoče, glede na to, da se je posveta udeležila le tretjina vseh predstavnikov. Mnenja je, da je naloga vseh članov UO RZS, da stopijo v kontakt s predsedniki RD na območjih, ki jih pokrivajo in s tem pridobijo zanimanje za večjo udeležbo na posvetih in drugih dogodkih, ki jih organizira RZS. Posveti bi se lahko izvajali, glede na aktualno problematiko, na regionalnih ravneh. Nujno je sodelovanje z NVO. Izpostavil je problematiko udeleževanja dogodkov, ki jih organizira RZS. RD se jih ne udeležujejo v zadostnem številu, ni zaznati pripradnosti, preveč je samostojnega dela RD in premalo združevanja. Meni, da osebni kontakti niso primerni kot uradni kontakti RD.

POVZETEK RAZPRAVE:
M. Krajnc se strinja s stališčem M. Gabra. Meni, da je potreben skupen nastop RD pri upravljanju, ki zadeva širšo tematiko. Navedel je primer Lukovice, kjer se je od ZRD Gorenjske udeležila posveta le RD Bohinj. M. Žaberl ne želi biti črnogled. Naloga RZS je, da organizira posvete za vodstva RD in jih vzpodbuja k udeležbi. Meni, da bi večjo vlogo lahko odigrali predstavniki ZRD. M. Lipovž predlaga ustanovitev skupine v mobilni aplikaciji WhatsApp, kjer bi si  izmenjavali informacije in pošiljali opomnike. B. Levai idejo podpira, vendar meni, da je uporaba aplikacije še vedno predvsem odvisna od aktivnosti prijavljenih v skupini. M. Žaber predlaga, da člani UO RZS kerirajo skupino na WhatsAppu do 1.9.2022, za izvedbo se zadolži M. Lipovža. Glede posveta v Lukovici meni, da je bil zelo uspešen, sodeč po odzvih udeležencev. Kot nadgradnjo oz. dodano vrednost, bo P. Pengal izdelala navodila za vodstva RD v smislu postopkovnika. M. Krajnc je izpostavil neodzivnost državnih organov oz. njihovih strokovnih služb ter da je pri reševanju problematike dosti odvisno od strokovnosti in volje lokalnih izvajalcev. M. Žaberl je navedel, da je RZS pri reševanju najbolj perečih problemov pripravljena iti tudi v tožbo z državo. Podal je informacijo o izvedbi posveta za vodstva RD na temo Oraniziranje in vodenje dela RD, ki bo potekalo jeseni 2022, glede na to, da je v nekaterih vodstvih RD prišlo do sprememb. Predviden je tudi ponatis priročnika za vodenje RD. V sledečem obdobju se načrtuje srečanje z glavnim ribiškim inšpektorjem. V letu 2023 je predviden posvet Organiziranje dela ribiških čuvajev.

· svetovni dan rib selivk, 21.5.2022; Ajdovščina
Poročilo je predstavil predsednik KNE RZS. Marijan Gaber. Na posvetu so sodelovali predstavniki RZS, Zavod Revivo, ZZRS, WWF in  RD Ajdivščina. Namen dogodka je bil predstavitev problematike in projekte odstranjevanja rečnih pregard in nameščanja ribjih stez oz. drč za nemoteno prehajanje rib po vodotokih. Posvet je bil namenjen RD in širiši zainteresirani javnosti. Sestavljen je bil iz dveh delov, teoretičnega in praktičnega z ogledom na terenu. Prisotni sta bili novinarki iz Primorskih novic in Radia Koper ter predstavnik Direkcije za vode RS. Dogodek se organizira vsaki dve leti. Za naprej je potrebno zagotoviti večjo udeležbo zainteresirane javnosti in predvsem medijev, ki bi jim predstavili problematiko. Predsednik Miroslav Žaberl je navedel, da pri projektih podiranja rečnih jezov RZS sodeluje z organozacijo WWF. V kratkem je predvideno podiranje jezu na območju RD Sevnica. Za v bodoče je potrebno dogovarjanje, kje bi te projekte lahko še izpeljali. Glede posveta meni, da bi ga morali izkoristiti v promotivne namene izpostavljanja problematike vodotokov širši javnosti.

· muharski tabor 20.5. - 22.5.2022; Osilnica
Poročilo je ob odsotnosti predsednik DM RZS predstavil član UO RZS Marko Lipovž. Po njegovi oceni je bila izvedba tabora zelo uspešna. Udeležba je bila številčna, na taboru so se izvajale različne aktivnosti: predstavitev muharskih tehnik, vezanje umetnih muh (predstavili člani MVK RZS), predstavitev discipline kasting. Izpostavil je prednost, da ni bilo izvedenega tekmovanja med mladimi ribiči. Uskladili so prednoste naloge mentorjev glede dela z mladimi ribiči. Otroci so z navdušenjem sprejeli darilne muharske komplete za mlade ribiče, ki jih je zagotovila RZS. Prav tako so aktivno sodelovali pri kvizu, ki ga je organizirala MVK RZS in prispevala nagrade v obliki umtenih muh z vezalskih natečajev prejšnjih let, ki niso bile uvrščene med prva tri mesta. Ocenjuje, da je bila organizacija, namestitev in prehrana na visokem nivoju, kar potrjujo tudi odzivi udeležencev. Predsednik RZS Miroslav Žaberl je dodal, da je predlog o neizvedbi tekmovanja na taboru prispeval z namenom enakopravnega položaja udeležencev, ker je osnovni namen tabora navdušiti mlade ribiče za ribiško udejstvovanje v bodoče. Glede darilnih kompletov za mlade ribiče, bo pravila delitve določila komisija DMR RZS na naslednji seji. Boštjan P. Zagožen je posredoval vprašanje predsednika DMR RZS Aleša Horvata glede promocije muharskega tabora v medijih, ki zadeva objave slik mladoletnih oseb in prostora za objave dogodkov na spletni strani RZS. Glede vprašanja, ali se lahko javno objavi fotografije mladoletnih oseb z dogodkov, ki jih organizira RZS, so prisotno podali mnenje, da je potrebno vnaprej pridobiti dovoljenje staršev ali zakonitih zastopnikov mladoletnih oseb. Predlagajo, naj to postane del razpisov dogodkov v smislu, da se vanje doda obvestilo, da se s sodelovanjem starši in zakoniti zastopniki strinjajo z objavo slikovnega gradiva mladoletnih oseb oz. imajo možnost podati zavrnitev le-tega. Navedli so tudi, da do sedaj s tem težav ni bilo.

· predstavitev RZS mladim  - sodelovanje z Javnim skladom RS za kulturo, 18.6.2022; Arboretum Volčji potok
Poročilo je v imenu predsednika DMR RZS predstavil sekretar RZS Igor Miličić. Stojnica na festivalu Dober dan je bila zadovoljivo obiskana. Približno četrtina staršev in njihovih otrok je navedla, da se bodo pozanimali o možnostih ribolova v lokalnem okolju. Na stojnici se je delilo promocijsko gradivo in izvajalo animacje za otroke. Obiskovalci so pokazali zanimanje za vezenje umetnih muh, zato Aleš Horvat predlaga, da se v bodoče na podobnih prireditvah izvede tudi delavnica vezanja muh. Na prireditvi so bili poleg strokovne službe prisotni  člani DMR RZS. Stojnico si je ogledal tudi predsednik RZS, ki podpira sodelovanje na podobnih prireditvah in meni, da je bila udeležba RZS upravičena.

· Informacija o nameravanem podpisu sporazuma o sodelovanju med obmejnimi RD in ŠRD na reki Kolpi, 25.6.2022
Informacijo je predstavil član UO RZS in predednik RD Črnomelj Bojan Levai. Podpisoval se bo memorandum, ki zadeva problematiko na mejnih delih reke Kolpe s Hrvaško. Aktivnosti segajo že leta nazaj, problematika je še vedno aktualna, ne glede na to, da je bilo sklenjenih že nekaj sporazumov. Leta 2022 je bil sprejet SOPS (Sporazum med Slovenijo in Hrvaško o obmejnem prometu in sodelovanju), ki določa tudi pravila o ribolovu na mejnih rekah. Dogovori, ki so bili sprejeti s podpisanim memorandumom, pri vseh RD niso vključeni v ribololovni režim RD. Zakonska določila v Sloveniji in Hrvaški se razlikujejo, predvsem glede zavarovanja ribjih vrst, varstvenih dob in najmanjši dovoljeni lovni meri. Namen podpisa memoranduma je spodbuditi RD na mejnih delih reke Kolpe,  Hrvaško ribiško zvezo (HŠRS) in RZS k pripravljanju medržavnega dokumenta, katerega podpisnici bosta obe državi, saj memorandum ni zakonsko obvezen. Srečanje naj bi v prihodnje potekalo vsaki dve leti z namenom opraviti supervizijo. Eventuelni podpisniki memoranduma bodo hrvaške mejne RD ob reki Kolpi, RD Kočevje, Črnomelj, Metlika in ZZRS. Podpisa se bosta udeležila tudi predsednik RZS in predsednik HŠRS. Na samem dogodku po potekala vložitev mladic lipana in potočne postrvi v reko Kolpo. Vsebina memoranduma je usklajena z vsemi deležniki. Namen podpisa je tudi seznanitev širše javnosti o problematiki ribiškega upravljanja mejnih rek . Za ta namen se vnaprej pripravi izjava za javnost, ki se pošlje medijem.

Sestanek s predsedniki ribiških družin o aktualnih problematikah ribiškega upravljanja na območju ZRD Primorske
RD so opozorile na težave s katerimi se srečujejo. Člani UO RZS, ki pokrivajo posamezno področje, ki so ga izpostavile RD, ga zabeležijo z namenon reševanja problematike.

· Egon Dolenc (predsednik ZRD Primorske)
· številčnost populacije osebkov velikega kormorana: število osebkov je preveliko za vzpostavljanje ravnovesja v naravi, posledica je zmanjševanje populacije rib in posledično gospodarska škoda
· posegi v vodotoke: še posebej pereči so na reki Soči
· nizek vodostaj, ki je posledca letošnje suše in črpanje vode iz vodotokov: ogrožena je spodnja Vipavska dolina; prihaja do presahnitve manjših vodotokov ali drastičnega upada vodostaja in posledično do pogina rib
Navedel je, da RD Koper ni več članica ZRD Primorske. RD Tolmin formalno trenutno ni vključena, vendar se pričakuje, da postane članica v kratkem.

· Milan Berlot (predsednik RD Tolmin)
· pozdravlja nadaljevanje prakse neposrednih srečanj s predsedniki RD po območjih, računa na večjo pomoč RZS ribiškim družinam in boljšo komunikacijo,
· posegi v vodotoke: v letu 2021 je bilo na območju RD Tolmin 13 posegov, kar je imelo za posledico gospodarsko škodo (ribolovni turizem); RD Tolmin je podala prijavo na občino, vendar odgovora ni prejela: v letu 2022 je predvidenih še nekaj posegov, opravljeni so bili pogovori in sestanki na to tematiko; skrb vzbujajoča je nevarnost poplavljanja rek po teh posegih in negativen vpliv na riblji živelj in naravni habitat,
· ribiški izpiti: število kadidatov v RD Tolmin se vsako leto manjša; predlaga, da se naredi izračun po kvotah udeležencev na izpitu; predlaga, da se izvedejo izpiti ne glede na število udeležencev s tem, da so vsi stroški pokriti; za tuje udeležence izpita RD Tolmin zagotavlja neodvisnega prevajalca, katerega stroške krijejo udeleženci sami,
· ribiški čuvaji: želi, da se nadgradi funkcija ribiškega čuvaja s tem, da le-ta postane prekrškovni organ (primer: redarji),
· pridobivanje uradnih dovoljenj: RD bi morala biti udeleženka pri pridobivanju uradnih dovoljenj na lokalni ravni; posledično se zmanjšujejo možnosti podajanja ugovorov na kršitve upravnim organom; RZS bi morala posredovati pri reševanju pritožb RD, ki bi s tem pridobile večjo veljavo
· izpad prihodka: RD mora imeti možnost povrnitve izpada dohodka zaradi gospodarske škode; pričakuje usmeritve RZS kako postopati v takih primerih,
· ribojede ptice in vidre: odločba o plašenju  in odstrelu se izteka; sodelovanje med RD in lovskimi organizacijami ne poteka usklajeno, posledično je potrebno večje sodelovanje in iskanje skupnega interesa za reševanje problematike,
· vzdrževalna dela na rekah: po končanih posegih v reke in pri vzdrževalnih delih zaznava kršenje zakonodaje izvajalcev, ZZRS bi moral imeti večje pristojnosti pri odločanju; dogaja se, da pri tem nastaja gospodarska škoda za RD, ki je ne morejo uveljavljati,
· podani pobudi: pridruženi član v RD ne more imeti glasovalne pravice; RZS ustanovi sklad, ki je namenjen premoščanju likvidnostih težav RD v izrednih situacijah z možnostjo odpisa sredstev RD
[bookmark: _Hlk108363867]Odgovor na predstavljeno problematiko: je podal predsednik RZS. Inšpekcijske službe so po ZUP dolžne posredovati odgovor v 30 dneh. Glede ribiških izpitov bo KUR RZS preverila predlagane možnosti. Ne priporoča, da bi bili ribiški čuvaji tudi prekrškovni organ, ker to prinaša finančno breme za RD. Zakonsko je to sicer omogočeno, RZS lahko preveri dejanske možnosti pri pristojnem ministrstvu. Strinja se, da bi RD na lokalni ravni imele več besede pri izdaji upravnih dovoljenj. Glede plašenja in odstrela kormorana je RZS v začetku leta podala zahtevo po uradni odločbi na MOP za obdobje 2022 – 2027. Težava je v tem, da vse RD nimajo sklenjenega ustreznega dogovora z lovskimi organizacijami. Iz narave je bilo v preteklem obdobju odvzeta le približno polovica vseh osebkov, ki bi lahko bili odvzeti. Kljub urgenci, RZS odločbe še ni prejela. Glede problematike vider, kljub razgovorom, ni napredka. Tematika bo izpostavljena na sestanku z novim ministrom MOP, ko bo usklajen termin sestanka. Kar se tiče glasovalnih pravic priduženih članov, status RZS določa, da je pridruženi član polnopravni član RD, torej ima enake pravice in dolžnosti kot redni član. Statut prav tako določa, da ima RD toliko glasov na skupščini, kolikor je število njenih članov. Predsednik RZS je opozoril na pojav prikrivanja števila članstva, še posebno pridruženega, v nekaterih RD, kar velja za kaznivo dejanje.

· Zoran Babič (predsednik RD Idrija)
· nemočnost RD pri upravnih postopkih: RD niso upoštevane pri podajanju predlogov in mnenj v projektih, za katere menijo, da gre za izigravanje zakonodaje, nimajo možnosti pridobiti statusa stranskega udeleženca; navedel je primer izgradnje kolesarske steze nad reko Idrijco. Meni, da prostorsko ni pravilno umeščena, na delovišču prihaja do nanosa materiala, ki ne sodi v reke, obstaja nevarnost poplavljanja reke v prihodnjih mesecih; odgovor na pritožbo so prejeli šele po grožnji podaje pritožbe RD na Evropsko komisijo, vendar problematika ostaja nerešena; meni, da bi RZS v bodoče morala imeti večjo vlogo pri dodeljevanju podobnih projektov,
· ribiški čuvaji: glede na to, da jih imenuje država, bi morali imeti večje pristojnosti,
· ribiški vodiči: zadeve še niso zakonsko urejene.
[bookmark: _Hlk108369368]Odgovor na predstavljeno problematiko: Predsednik RZS je glede problematike na reki Idrijci navedel, da je RZS pripravljena nuditi pomoč in podporo, če se RD Idrija odloči za tožbo pred Evropsko komisijo. Navedel je, da je pri reševanju problematike pomembno sodelovanje z mediji. Marko Krajnc je poudaril, da je pri pri sprejemanju občinskega prostorskega načrta občina dolžna dati predlog v javno razgrnitev in obvestiti vso zainteresirano javnost. Zoran Babič je navedel, da gre pri tem projektu za pristojnost države, glede na to, da se gradi na državni cesti.

· Martin Miklavec (predsednik RD Postojna)
· ribiški izpiti: predlaga, da se izvajajo jeseni, glede na to, da morajo ribiči pripravniki opraviti šest mesečno pripravništvo
· pogini rib: pojavljajo se težave pri prijavljanju dogodka; nekateri uradni organi ne vedo za kateri del postopka so pristojni; postopek je preveč dolgotrajen in zakompliciran; v ta namen predlaga sestavo Postopkovnika o poginu rib za RD, kjer bi RD dobile vse potrebne informacije
· onesnaževanje lokalnih pridelovalcev: uradni organi ne reagirajo ustrezno na prijave ribičev
· ribolov na mejnem delu reke Dragonje: ribolovni režim ni poenoten za slovenske in hrvaške ribiče; prihaja do gospodarske škode na slovenski strani; problematiko je potrebno urediti na državni ravni

· Zvonimir Bončina (RD Bistrica, Ilirska B.)
· težave z zasebnimi lastniki zemljišč ob rekah: izpostavil je akumulacijo Mola zaradi oviranega dostopa do vode; zanima ga, če obstaja možnost prepisa zasebnih parcel na Republiko Slovenijo z namenom zagotavljanja dostopa do vode in možnost dolgoročnega najema teh parcel, če oz. ko bodo v lasti države
· nedovoljeni odvzemi vode v sušnem obdobju za kmetijske in živinorejske potrebe: to se dogaja predvsem vzdolž reke Reke, pa tudi v nekaterih drugih vodotokih; zanima ga, kako učinkovito ukrepati
· protipoplavna delovišča v sklopu Sklada za podnebne spremembe v obdobju 2021 – 2023: zaradi njihove številčnosti jih RD more več učinkovito spremljati v smislu nadzorovanja poteka del, če so skladna s projektno dokumentacijo.
Odgovor na predstavljeno problematiko: podal ga je predsednik RZS. Glede lastnikov zasebnih zemljišč svetuje najprej dogovor z njimi. Lastniki imajo omejeno lastninsko pravico na priobalnem pasu in so zavezani dopustiti neškodljiv prehod do vode za vse. V primeru onemogočanja dostopa do vode ali zagraditve se lahko prekršek prijavi inšpekcijski službi. Glede nedovoljenega odvzema vode iz vodotokov se poda prijavo na inšpektorat.

· Mitja Gregorc (predsednik RD Soča)
· problematika na vodotokih: gojitveni potoki, nedovoljeno črpanje vode, posegi v vodotoke; RD v letošnjem letu dobro sodeluje z izvajalcem del Hidrotehnik d.o.o., težave so imeli v preteklih letih z drugimi izvajalci del
· HE na reki Soči: poleti je na tem delu zelo nizek vodostaj, v letošnjem letu so zaradi suše višje temperature vode
· kormorani, sive čaplje: RD sodeluje z lovci, bi pa lahko bilo sodelovanje še boljše
· nanosi materiala v reke: prepočasen odziv pristojnih služb
Odgovor na predstavljeno problematiko: predsednik RZS je poudaril pomen dobrega in korektnega sodelovanja  z deležniki na energetskem področju. Martin Miklavec je navedel, da se RD lahko obrnejo po pomoč tudi k rečnemu nadzorniku, ki je zaposlen pri državnem koncesionarju za urejanje voda na določenem območju ter spremlja stanje vodnih režimov in vodnega sistema vodotokov, opravlja kontrolo ter upravlja z vodnogospodarskimi objekti v lasti koncesionarja. Predsednik RZS je za prihodnje leto napovedal Posvet o organizaciji in delu ribiških čuvajev. Povabljen bo tudi glavni ribiški inšpektor. Eno od odprtih vprašanj na posvetu bo tudi sodelovanje ribiških čuvajev z drugimi inšpekcijskimi službami in ribiškimi nadzorniki. Dobro bi bilo, da vse RD vedo, kateri rečni nadzorniki so zadolženi za vodotoke v območju RD in da z njimi sodelujejo.

· David Marc (predsednik RD Ajdovščina)
· Izpostavil je enake težave glede okoljevarstva in vodotokov kot predhodniki
· Koncesijska pogodba za ribiško upravljanje: mnenja je, da se RD premalo sklicujejo na določbe, navedene v pogodbi, ko pride do reševanja težav
· ZZRS: meni, da ima zavod premajhna pooblastila in ni usklajen z ARSO in ZRSNV oz. zavodi in agencije na splošno niso medsebojno usklajeni glede delovanja
· RZS: premalo se naredi na področju dela z mladimi; zagovarja stališče, da je mentor mladim ribičem lahko tudi starš oz. zakoniti zastopnik z opravljenim ribiškim izpitom; članov z opravljenim izpitom za mentorja mladih ribičev je v RD Ajdovščina premalo glede na število mladih ribičev; posledično prihaja do neenakopravnega položaja mladih ribičev zaradi različnega materialnega statusa staršev oz. zakonitih zastopnikov
· Ribogojnica: projekt je uspešno zaključen, kapaciteta ribogojnice je cca. 10 ton, lokalna skupnost bo zagotavljala podporo pri prodaji, sredstva bodo namenjena razvoju ribištva
Odgovor na predstavljeno problematiko: Zoran Babič se strinja s predlogom staršev kot mentorjev mladoletnih ribičev, glede na to, da ima RD Idrija veliko pridruženih mladih članov, ki prihajajo z vseh koncev Slovenije ter se posledično ne morejo udeleževati vseh dogodkov oz. izobraževanj. Predsednik RZS je navedel, da bosta strokovna služba in pristojna komisija preučili možnosti rešitve podanega predloga.

· Marko Lipovž (predsednik RD Renče)
· Izpad prihodkov iz naslova turističnega ribolova zaradi sanacije pregrade na akumulacijskem jezeru Vogršček; pri sananciji se pojavljajo različni ekonomski in gospodarski interesi deležnikov; UO RD Renče zaenkrat uspešno rešuje težave;
· Kormorani: obremenjena je reka Vipava;
· Posegi v vodotoke: težava ni toliko v sodelovanju z izvajalci, temveč stanje po končanem posegu; pri sodelovanju z izvajalci na posegih je poudaril strokovnost Egona Dolenca, ki je pripomogla k boljšim rezultatom;
· Sodelovanje z inšpekcijskimi službami: izkušnje so mešane;  primer krivolova izpred dveh let je zastal na sodišču, odločbe RD še ni prejela; zastaralni rok je štiri leta.
Odgovor na predstavljeno problematiko: predsednik RZS ja navedel, da se posveti v vodotoke organizirajo zaradi obveščanja in izobraževanja predstavnikov RD, za katere bi želel, da se jih udeležujejo v večjem številu. Kot zaključek posveta bo pripravljen  postopkovnik oz. opomnik kaj v posamezih primerih RD lahko naredi oz. katere opcije ima na izbiro za reševanje težav.

Splošne ugotovitve in zaključki
Podal jih je predsednik RZS Miroslav Žaberl. Najbolj pereča problematika so posegi v vodotoke. RD morajo biti aktivne še pred začetkom predvidenih posegov v vodotoke. RZS si bo prizadevala v smislu strokovnejšega delovanja in pomoči RD. Načrtujemo sestanek z ministrico MKGP Ireno Šinko, jeseni pa razgovor z ministrom MKGP Urošem Brežanom. Predsednik RZS ugotavlja, da se problematika skozi leta ponavlja, potrebno je doseči rešitve na sistemski ravni. Zapisnik te seje bo posredovan tudi ZZRS. Posamezne komisije RZS bodo poskušale  najti rešitve za katero od težav, ki so bile predstavljene. Ko se bo spreminjal Zakon o sladkovodnem ribištvu, bo RZS predlagala dodatni člen, ki navaja, da  če gre za posege v vodotoke, ki pomenijo poseg v koncesijsko pogodbo ribiške družine, ribiški družini pripada status stranskega udeleženca. S tem bi RD pridobile večji vpliv pri dogovarjanjih o projektih na vodotokih.

Razno
Razprave pod to točko ni bilo.

Vsi sklepi so bili sprejeti soglasno, razen tam, kjer je to posebej navedeno. Seja je bila končana ob 20:00 uri. 

Prejmejo:
· člani UO RZS
· ob zadolžitvah navedeni člani
· delavci strokovne službe RZS

Po verifikaciji na seji UO prejmejo še:
· člani nadzornega odbora RZS
· predsedniki drugih organov RZS in predsedniki delovnih teles UO RZS
· vabljeni gostje
· RD, ki uporabljajo e- pošto
· arhiv RZS

Opombi:	Po verifikaciji na seji UO RZS, sekretar RZS objavi ta zapisnik na spletnih straneh RZS.
Zvočni zapis poteka seje se nahaja v arhivu RZS. Hrani se dve leti.

